विश्व पर्यटन दिवसमा प्रभातफेरी
काठमाडौंको त्रिदेवी मार्ग हुँदै क्षेत्रपार्टी, सोह्रखुट्टे लैनचौर हुँदै पुनः त्रिदेवीमार्गमा आएर समापन भएको हो । ठमेल पर्यटन विकास परिषद्ले विभिन्न बाजागाजासहित प्रभातफेरी गरेको हो ।
काठमाडौं, असोज ११ गते । ठमेल पर्यटन विकास परिषद्ले विश्व पर्यटन दिवसको अवसरमा काठमाडौंमा प्रभातफेरी गरेको छ ।काठमाडौंको त्रिदेवी मार्ग हुँदै क्षेत्रपार्टी, सोह्रखुट्टे लैनचौर हुँदै पुनः त्रिदेवीमार्गमा आएर समापन भएको हो । ठमेल पर्यटन विकास परिषद्ले विभिन्न बाजागाजासहित प्रभातफेरी गरेको हो ।प्रभातफेरी कार्यक्रमपछि बोल्नुहुँदै ठमेल पर्यटन विकास परिषद्का अध्यक्ष भविश्वर शर्माले विभिन्न पर्यटनसँग सम्बन्धित संस्थाको व्यक्तिहरू भेला भएर विश्व पर्यटन दिवसको अवसरमा प्रभातफेरी गरेको बताउनुभयो । उहाँले मङ्गलबार दिउँसो स्थानीय र विभिन्न सङ्घसंस्थासँग मिलेर सांस्कृतिक कार्यक्रम गर्ने बताउनुभयो ।त्यस्तै, आज नै परिषद्ले विभिन्न क्लबसँग मिलेर रक्तदानलगायतका कार्यक्रम गर्ने पनि बताइएको छ ।अध्यक्ष शर्माले भन्नुभयो, ‘‘विश्व पर्यटन दिवसको अवसरमा ठमेल पर्यटन विकास परिषद्ले प्रभातफेरी कार्यक्रम गरेको छ । विभिन्न पर्यटनसँग सम्बन्धित संस्थाको व्यक्तिहरू हुनुहुन्छ । २ बजेपछि ठमेलमा विभिन्न सांस्कृतिक कार्यक्रम हुनेछन् । रक्तदानका कार्यक्रम पनि राखेका छौँ ।’’त्यस्तै, लायन्स क्लब काठमाडौंका जिल्ला अध्यक्ष उत्तम झाले नेपालमा पर्यटन क्षेत्रको अपार सम्भावना भएपनि फाइदा लिन नसकेको बताउनुभयो । उहाँले आज विश्व पर्यटन दिवसको अवसरमा विभिन्न सांस्कृतिक र पर्यटन क्षेत्रलाई सहयोग पुग्ने कार्यक्रम गरेर दिवस मनाउन लागेको जानकारी दिनुभयो ।उहाँले भन्नुभयो, ‘‘पर्यटन हाम्रो देशमा अपार सम्भावना भएको क्षेत्र हो । तर आवश्यक काम गर्न सकेका छैनौँ । जति फाइदा लिनुपर्ने हो त्यति लिन सकेका छैनौँ ।’’पर्यटन सङ्घ संस्थाहरूको उपस्थितिमा दिउँसो पञ्चेबाजा, धिमेबाजा, भैरव नाच, देवीनाचसहित ठमेल परिक्रमा गर्ने कार्यक्रम छ ।